open-index/open-wikipedia-markdown huggingface dataset:
வ. நல்லையா

**வல்லிபுரம் நல்லையா** (*Vallipuram Nalliah*, 10 செப்டம்பர் 1909 - 27 டிசம்பர் 1976) இலங்கைத் தமிழ் ஆசிரியரும், அரசியல்வாதியும், முன்னாள் நாடாளுமன்ற உறுப்பினரும், அமைச்சரும் ஆவார்.

## ஆரம்ப வாழ்க்கை
நல்லையா 1909 அக்டோபர் 9 இல் மட்டக்களப்பு, புளியந்தீவு என்ற கிராமத்தில் பிறந்தவர். புனித மிக்கேல் கல்லூரியில் படித்து, லண்டன் மெற்ரிக்குலேசன் கலைப் பட்டதாரி ஆனார். மகரகமை ஆசிரியப் பயிற்சிக் கல்லூரியில் பயின்று பயிற்சி பெற்ற ஆசிரியரானார். 1929இல் சிவானந்தா வித்தியாலயத்தில் ஆசிரியராகப் பணியில் சேர்ந்த நல்லையா,1937இல் அப்பாடசாலையின் பிரதி அதிபரானார். பின்னர் அட்டாளச்சேனை ஆண்கள் ஆசிரியர் பயிற்சிக் கல்லூரியில் தலைமை ஆசிரியரானார். தங்கரத்தினம் முத்தையா என்பவரைத் திருமணம் புரிந்தார்.  மட்டக்களப்பு மாநகர சபை உறுப்பினராகவும் இருந்திருக்கிறார்.

## அரசியலில்
நல்லையா 1943 ஆம் ஆண்டில் திருகோணமலை-மட்டக்களப்புத் தொகுதிக்கு இடம்பெற்ற இடைத்தேர்தலில் போட்டியிட்டு வெற்றி பெற்று அரசாங்க சபைக்குத் தெரிவானார். 1947 நாடாளுமன்றத் தேர்தலில் சுயேட்சை வேட்பாளராக கல்குடா தேர்தல் தொகுதியில் போட்டியிட்டு வெற்றி பெற்று நாடாளுமன்றம் சென்றார். பின்னர் டொன் ஸ்டீபன் சேனாநாயக்கவின் தலைமையிலான ஐக்கிய தேசியக் கட்சியில் இணைந்தார். இதனை அடுத்து அவர் சுகாதாரம் மற்றும் உள்ளூராட்சி அமைச்சரின் நாடாளுமன்ற செயலாளராக நியமிக்கப்பட்டார். 1952 தேர்தலில் ஐதேக வேட்பாளராகப் போட்டியிட்டு மீண்டும் நாடாளுமன்றம் சென்றார். இவர் சிறிது காலம் டட்லி சேனாநாயக்கவின் அமைச்சரவையில் அஞ்சல், தொடர்புத்துறை அமைச்சராகப் பதவியில் இருந்தார்.

1956 தேர்தலில் சுயேட்சை வேட்பாளராகப் போட்டியிட்டுத் தோல்வியடைந்தார். 1960 மார்ச் தேர்தலிலும் தோல்வியடைந்தார். பின்னர் இவர் அகில இலங்கைத் தமிழ்க் காங்கிரஸ் கட்சியின் வேட்பாளராக 1965 தேர்தலில் போட்டியிட்டு மீண்டும் தோல்வியடைந்தார்.

## மேற்கோள்கள்

பகுப்பு:1909 பிறப்புகள்
பகுப்பு:1976 இறப்புகள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
வெஸ்ட்லாண்ட் லிங்க்ஸ்

**வெஸ்ட்லாண்ட் லிங்க்ஸ்** (*Westland Lynx*) என்பது வெஸ்ட்லாண்டினால் உருவாக்கப்பட்ட பிரித்தானிய பலநோக்கு இராணுவ உலங்கு வானூர்தி. ஆரம்பத்தில் பயன்பாட்டு உலங்கு வானூர்தியாக மக்கள் மற்றும் கடற்படைத் தேவைகளுக்காக உருவாக்கப்பட்ட இருந்தாலும், இராணுவ ஆர்வம் சண்டைக்கள, கடற்படை வகையாக மேம்படுத்தப்பட்டது. லிங்க்ஸ் 1977 இல் முதலில் பயன்படுத்தப்பட்டு, பின்னர் பல நாடுகளின் ஆயுதப்படைகளினால் உள்வாங்கப்பட்டு, சண்டைக்கள பயன்பாட்டு, கவச வாகன எதிர்ப்பு, தேடி மீட்டல், நீர்மூழ்கி எதிர்ப்பு ஆகிய பயன்பாடுகளுக்கு பயன்படுத்தப்படுகின்றது.

## இயக்குபவர்கள்
;
;
;
; 
;
;
;
;
;
;
;
;
;

### முந்தைய இயக்குனர்கள்
;
;
;
;

## விபரங்கள்

## உசாத்துணை

## வெளி இணைப்புகள்

* Super Lynx 300 page on AgustaWestland.com 
* The Westland Scout, Wasp, & Lynx page on vectorsite.net
* Lynx Mk 7/ Mk 9 Multi-Role Helicopter page on Army-technology.com
* Westland Lynx section on helis.com
* Westland Lynx page on militaryfactory.com
* Fédération Aéronautique Internationale (FAI) rotorcraft world records page 

பகுப்பு:படைத்துறை உலங்கு வானூர்தி
மில் எம்.ஐ-26

**மில் எம்.ஐ-26** (*Mil Mi-26*) என்பது சோவியத் ஒன்றியம்/உருசியா இராணுவ போக்குவரத்து உலங்கு வானூர்தி. மக்கள் மற்றும் இராணுவ சேவையில் இது பாரியதும் ஆற்றல் மிக்க உலங்கு வானூர்தியாகும்.

## விபரம் (எம்ஐ-26)

## உசாத்துணை

## வெளி இணைப்புகள்

* Rostov Helicopter Plant 
* Aviation.ru – Mi-26 
* Fas.org – Mi-26
* Walkaround Mi-26 Halo from Monino Museum, Russia
* Walkaround Mi-26 Halo from VAZ Technical Museum, Russia
* Walkaround Мi-26 from Kolomna, Russia
* Mi-26 Halo Heavy Lift Helicopter Images

பகுப்பு:பயன்பாடு உலங்கு வானூர்தி
பகுப்பு:போக்குவரத்து உலங்கு வானூர்தி
பகுப்பு:படைத்துறை உலங்கு வானூர்தி
முப்பாள லட்சுமண ராவ்

**கேசவ ராவ்** என்கிற **பசவராஜ்** இந்திய கம்யூனிஸ்ட் கட்சி (மாவோயிஸ்ட்)யின் பொதுச் செயலாளர் ஆவார்.

## மேற்கோள்

பகுப்பு:வாழும் மக்கள்
பகுப்பு:பொதுவுடமைவாதிகள்
பகுப்பு:1949 பிறப்புகள்
பகுப்பு:இந்தியப் பொதுவுடமைவாதிகள்
பி-2 ஸ்பிரிட்

**பி-2 ஸ்பிரிட்** அல்லது **நோர்த்ரொப் குரும்மன் பி-2 ஸ்பிரிட்** (*Northrop Grumman B-2 Spirit*) (கரவு குண்டுவீச்சு விமானம் எனவும் அழைக்கப்படும்) என்பது அமெரிக்க தந்திரோபாய குண்டுவீச்சு விமானமும், குறைவான கண்டுபிடிப்புக்குட்பட்ட விமான எதிர்ப்பு நெருக்கத்திற்குள் கரவு நுட்பத்துடன் ஊடுருவக்கூடிய அளவிற்கு வடிவமைக்கப்பட்ட விமானமும் ஆகும். இது மரபு மற்றும் அணு ஆயுதங்களை வீசக்கூடியது. இக் குண்டுவீச்சு விமானம் 2 பேரைக் கொண்டது.

## விபரங்கள் (பி-2ஏ)

## உசாத்துணை

## வெளி இணைப்புகள்

* B-2 Spirit fact sheet and gallery on U.S. Air Force site 
* B-2 Spirit page on Northrop Grumman site 
* B-2 Spirit Stealth bomber on airforce-technology.com
* B-2 Stealth Bomber article on How It Works Daily
* B-2 Spirit page at GlobalSecurity.org

பகுப்பு:குண்டுவீச்சு விமானங்கள்
துப்போலெவ் டி.யு-160

**துப்போலெவ் டி.யு-160** (*Tupolev Tu-160*) என்பது சோவியத் ஒன்றியத் தயாரிப்பு மீயொலி, மாறும் இறக்கை கொண்ட கனரக குண்டுவீச்சு விமானம். இதில் சில மக்கள் பயன்பாட்டிற்கு பயன்படுகின்றன. டியு-160 உலகிலுள்ள பெரிய சண்டை விமானமும், மாறும் இறக்கை கொண்ட விமானமும், மீயொலி விமானமும் ஆகும். மேலும், மற்றைய இராணுவ விமானங்களின் போக்குவரத்து சுமப்பை ஒப்பிடுகையில் இது பாரிய எடையினை சுமக்கக்கூடியது.

## விபரங்கள் (டி.யு-160)

## உசாத்துணை

## வெளி இணைப்புகள்

* Tu-160 page at GlobalSecurity.org
* External link to Tu-160 airbase

பகுப்பு:குண்டுவீச்சு விமானங்கள்‎
பி-1 லான்செர்

**பி-1 லான்செர்** (*B-1 Lancer*) என்பது ஐக்கிய அமெரிக்க வான்படையினால் பயன்படுத்தப்படும் நான்கு பொறி, மாறும் இறக்கை கொண்ட தந்திரோபாய குண்டுவீச்சு விமானம். இது முதலில் 1960களில் மீயொலி குண்டுவீச்சு விமானமாக மாக் 2 வேகத்துடன், போதுமானளவு தூரம் மற்றும் கொள்ளவைக் கொண்டு அறிமுகமானது. இது பின்பு பி-1பி என நீண்ட தூர மாக் 1.25 வேகத்தில் அதி உயரத்திற்கு பறக்கும் வகையில் மேம்படுத்தப்பட்டது.

## விபரங்கள் (பி-1பி)
right|350px|B-1A orthographic projection |alt=Three sketched diagrams showing the front, top and side views of the B-1. The top view, in particular, shows the maximum sweep angles of the wings
thumb|B-1B cockpit |alt=A flightdeck, dominated by a mix of new and analogue instruments. On both sides are control yokes. Light enters through the forward windows
thumb|right|B-1A bomb bay

## உசாத்துணை
### குறிப்புகள்

### மேற்கோள்

## வெளி இணைப்பு

* B-1B Fact Sheet and B-1 System Program Office on USAF web site 
* B-1B product page  and B-1B history page on Boeing.com
* B-1 history page on NASA/Langley Research Center site 
* B-1 page on GlobalSecurity.org, Detailed History, Development and Data
* B-1B Lancer USAF 20-year history article
* Boeing Wins $45 Million U.S. Air Force B-1B Upgrade Contract 
* B-1B Lancer Long-Range Strategic Bomber USA Images

பகுப்பு:குண்டுவீச்சு விமானங்கள்
அவ்ரோ வல்கன்

**அவ்ரோ வல்கன்** (*Avro Vulcan*) (உத்தியோக பெயர்: *கோக்கர் சிட்டேலி வல்கன்* 1963 சூலையிலிருந்து) என்பது 1956 முதல் 1984 வரை அரச வான்படையினால் பயன்படுத்தப்பட்ட தாரை இயக்க முக்கோண இறக்கை தந்திரோபாய குண்டுவீச்சு விமானம்.

### விபரங்கள் (வல்கன் B.1)

## உசாத்துணை
### குறிப்புகள்

### மேற்கோள்கள்

## வெளி இணைப்புகள்

* Avro Vulcan Bomber Tribute Page
* Vulcan to the Sky 
* Vulcans in Camera
* Vulcan history
* Vulcan Restoration Trust
*Video of Roland Falk rolling a Vulcan at Farnborough in 1955
* Vulcan Test Pilot Roly Falk history
* Building the Vulcan a 1957 *Flight* article
*the Vulcan Story *Flight* article of 1958
* ''The Virtues of the Avro Vulcan'' a 1954 AVRO advertisement for the Vulcan in ''Flight'' magazine
* A radar signature scale model of the Vulcan used for testing radar echo visibility 

பகுப்பு:குண்டுவீச்சு விமானங்கள்
பி-52 ஸ்ராடோபோட்ரெஸ்

**போயிங் பி-52 ஸ்ராடோபோட்ரெஸ்** (*Boeing B-52 Stratofortress*) என்பது நீண்ட தூர, குறைஒலிவேக, தாரைப் பொறி தந்திரோபாய குண்டுவீச்சு விமானம். இவ் விமானம் 1950களில் இருந்து ஐக்கிய அமெரிக்க வான்படையினால் இயக்கப்படுகின்றது. இக் குண்டுவீச்சு விமானம்  70,000 பவுண்ட் (32,000 கி.கி) எடை ஆயுதங்களை சுமந்து செல்லக்கூடியது.

## விபரங்கள் (B-52H)
right|400px
thumb|B-52H profile|alt=
thumb|Boeing B-52H static display with weapons, Barksdale AFB 2006. A second B-52H can be seen in flight in the background|alt=

## உசாத்துணை
### குறிப்புகள்

### மேற்கோள்கள்

## வெளி இணைப்புகள்

* USAF B-52 Fact Sheet
* B-52 page on GlobalSecurity.com
* B-52 Stratofortress history on fas.org
* B-52 profile on AerospaceWeb.org
* Analysis of Fairchild AFB crash
* B-52 Stratofortress Association website

பகுப்பு:குண்டுவீச்சு விமானங்கள்
வடகரை, தமிழ்நாடு

**வடகரை**  என்பது திருநெல்வேலி மாவட்டத்தில் செங்கோட்டை தாலுகாவில் அமைந்துள்ள ஒரு கிராமமாகும்.

புகழ்பெற்ற பாபநாசம் அணையிலிருந்து 42 கி.மீ., திருநெல்வேலியிலிருந்து 37 கி.மீ., மற்றும் பேச்சிப்பாறை அணையிலிருந்து 61 கி.மீ. தூரத்திலும் அமைந்துள்ளது.  அனுமன் நதியின் கொடையால் நீர்ப்பாசன வசதி இங்கு உள்ளது. இதன் அருகில் உள்ள கோவில் நகரமான சங்கரன்கோவில் 42 கி.மீ. தூரத்தில் அமைந்துள்ளது.

## மேற்கோள்

பகுப்பு:திருநெல்வேலி மாவட்டத்திலுள்ள கிராமங்கள்
நிங்போடாங் தொடர்வண்டி நிலையம்

**நிங்போடாங் தொடர்வண்டி நிலையம்** (சீனம்: 宁波东站, ), அல்லது **நிங்போ கிழக்கு தொடர்வண்டி நிலையம்** சீனாவின் நிங்போ மாவட்டத்தில் அமைந்துள்ள யாங்தெய்வன் தொடர்வண்டி நிலையத்தின் ஓர் அங்கம். இந்த தொடர்வண்டி நிலையம், முதலில் சரக்குப் போக்குவரத்திற்காக ஆரம்பிக்கப்பட்டதாகும். இதன் அருகே உள்ள நிங்போ தொடர்வண்டி நிலையம் மறுசீரமைக்கப்பட்ட பொழுது, 2010ம் வருடம் செப்டம்பர் 8ம் நாள், இந்தத் தொடர்வண்டி நிலையம் பயணியர் பயன்பாட்டிற்காகத் திறக்கப்பட்டது. பின்னா், நிங்போ தொடர்வண்டி நிலையம் மறுசீரமைப்புப் பணி நிறைவடைந்ததும், இந்த நிலையம் நிங்போவின் இரண்டாம் நிலைத் தொடர்வண்டி நிலையமாக மாற்றப்பட்டது.

## போக்குவரத்து
யிங்சூ மாவட்டத்தையும் ஜியாங்டாங் மாவட்டத்தையும் இணைக்கும் தெற்கு சங்சியன் பிரதான நெடுஞ்சாலை, நிங்போடாங் தொடர்வண்டி நிலையத்தைக் கடந்து செல்கிறது.

## குறிப்புகளும் மேற்கோள்களும்
*(சீனத்தில்) 铁路宁波东站试桩开工 
*(சீனத்தில்) 火车东站明年６月建成 火车北站搬迁到洪塘 
*(சீனத்தில்) 鄞州新城区与宁波中心城区将再添1条通道 
*(ஆங்கிலத்தில்) Ningbo East Railway Station opened to the public 

பகுப்பு:தொடருந்து நிலையங்கள்
வள்ளுவர் வாழ்ந்த தமிழகம் (நூல்)

**வள்ளுவர் வாழ்ந்த தமிழகம்** என்னும் திருக்குறள் ஆய்வு நூலை சாமி சிதம்பரனார் என்னும் தமிழறிஞர் ஆக்கியுள்ளார். 33 சிறு கட்டுரைகளாக அமைந்த இந்த நூலை 2001ஆம் ஆண்டில் மணிவாசகர் பதிப்பகம் வெளியிட்டது.

## வள்ளுவர் பற்றி நூலாசிரியர் கருத்து

சாமி சிதம்பரனார் கருத்துப்படி, வள்ளுவர் மொழி வெறுப்புள்ளவரோ, இன வெறுப்புள்ளவரோ, நாகரிக வெறுப்புள்ளவரோ அல்ல. எனவே, "வள்ளுவர் குறளைக் கொண்டு நாகரிக வேற்றுமை - பண்பாடு வேற்றுமை கற்பிக்க இடம் இல்லை." மேலும்,

## வள்ளுவர் கொணர்ந்த சீர்திருத்தம் பற்றிய கருத்து
வள்ளுவர் சமுதாயத்தின் தவறுகளைக் கண்டிப்பதோடு நிற்கவில்லை, மாறாக சமூக சீர்திருத்தத்துக்கான ஆக்கப்பூர்வமான கருத்துகளையும் அளிக்கிறார். நற்பண்புகளைக் கொண்ட ஒரு சமுதாயம் எவ்வாறு மனித வளர்ச்சியை மேம்படுத்தும் என்பதை அவர் விளக்கிச் செல்கின்றார். நூலாசிரியர் கருத்துப்படி,

## குறிப்பு


பகுப்பு:2001 தமிழ் நூல்கள்
பகுப்பு:மணிவாசகர் பதிப்பக நூல்கள்
பகுப்பு:திருக்குறள் ஆய்வு நூல்கள்
பரிமள சுகந்தி

**பரிமள சுகந்தி** என்பவர் பார்வதிதேவியின் அவதாரங்களில் ஒன்றாகும். பரதநாட்டியத்தினை சிவபெருமானிடமிருந்து கற்றுக் கொண்ட பரத முனிவரின் கடுந்தவத்தினால், பார்வதி தேவி அவருக்கு மகளாக பிறப்பதாக வரமளித்தார். அதன் படி பரத முனிவருக்கு பிறந்தார். அவருக்கு பரத முனிவர் பரிமள சுகந்தி என்று பெயரிட்டார்.

பரிமள சுகந்தி சிவபெருமான் தன்னை திருமணம் செய்ய வேண்டுமென 16 திங்கள் கிழமைகளில் விரதத்தினை மேற்கொண்டார். 17வது திங்கள் கிழமையன்று சிவபெருமான் மணவாளேஸ்வரராக தோன்றி பரிமள சுகந்தியை மணந்தார்.

## தொடர்புடைய இணைப்புகள்
* மீனாட்சி சுந்தரேசுவரர் திருமணம்
* சோமவார விரதம்

## ஆதாரங்கள் மேற்கோள்கள்


## வெளி இணைப்புகள்

பகுப்பு:பார்வதியின் வடிவங்கள்
ச. சபாநாயகம்

**ஓவியர் சபா** என அழைக்கப்படும் **சரவணமுத்து சபாநாயகம்** (இறப்பு: ஆகத்து 7, 2013) ஈழத்து மரபுவழி ஓவியர் ஆவார்.

## வாழ்க்கைச் சுருக்கம்
யாழ்ப்பாணம், நவாலியைப் பிறப்பிடமாகக் கொண்ட இவர் மல்லாகத்தை வசிப்பிடமாகக் கொண்டவர். சிறு வயதிலேயே ஓவியம் வரைவதில் ஆர்வங் கொண்டவராயிருந்தார். 1947 ஆம் ஆண்டில் இருந்து ஆறு ஆண்டுகள் சென்னை நுண்கலைக் கல்லூரியில் கற்று பட்டம் பெற்றார். வீரகேசரியில் பணியாற்றி, தொடர்கதை, சிறுகதை, கவிதைகள் என்பனவற்றுக்கு ஓவியங்கள் வரைந்தார். 1960 ஆம் ஆண்டில் தினகரன் பத்திரிகையிலும் பகுதிநேர ஓவியராகப் பணியாற்றினார். பல்வேறு நூல்களுக்கான அட்டைப் படங்கள் வரைந்துள்ளார். ஓய்வு பெற்ற பின்னர், யாழ்ப்பாணம் சென்று ஈழநாடு பத்திரிகையில் பணியாற்றினார்.

## விருதுகள்
*1997 ஆம் ஆண்டில் இவருக்கு கலாபூசணம் விருது கிடைத்தது.
*வலிகாமம் வடக்கு கலாசார மன்றம் கலைச்சுடர் பட்டம் வழங்கியது.

## மேற்கோள்கள்

பகுப்பு:2013 இறப்புகள்
பகுப்பு:ஈழத்து ஓவியர்கள்
பகுப்பு:யாழ்ப்பாண மாவட்ட மக்கள்
வடபுதுப்பட்டி

**வடபுதுப்பட்டி** என்பது தமிழ்நாட்டில் தேனி மாவட்டத்தில் பெரியகுளம் வட்டத்துக்குட்பட்ட ஓர் ஊராட்சியாகும். வருவாய்த் துறைக் கணக்கீட்டில் இக்கிராமம் வடவீரநாயக்கன்பட்டி என்று குறிப்பிடப்பட்டுள்ளது.. வடபுதுப்பட்டி, மதுராபுரி, அழகாபுரி, அம்மாபுரம், அம்மாபட்டி, சொக்கத் தேவன் பட்டி, பின்னத் தேவன் பட்டி, சிந்தால்புரம், வடவீரநாயக்கன்பட்டி அரண்மனை உள்ளிட்ட பல ஊர்களை உள்ளடக்கிய ஊராட்சியாக இது இருக்கிறது. தேனியில் இருந்து ஆறு கிலோ மீட்டர் தொலைவிலும் பெரியகுளத்தில் இருந்து 12 கிலோமீட்டர் தொலைவிலும் இந்த ஊர் இருக்கிறது.

## தொழில்

விவசாயமே இந்த ஊர் மக்களின் முக்கியத் தொழிலாக இருக்கிறது. இந்த ஊரைச் சுற்றிலும் இருந்த பல விளை நிலங்கள் தற்போது வீடுகளுக்கான மனை நிலங்களாக மாற்றமடைந்து விட்டதால் விவசாயத் தொழில் பாதிப்படைந்து போய்விட்டது. இதனால், இங்குள்ள மக்களின் விவசாயம் தொடர்புடைய தொழில்கள் குறைந்து போய்விட்டன. பலர் மாற்றுத் தொழிலாக, அருகிலுள்ள நூற்பாலைகள் மற்றும் பிற தொழில் நிறுவனங்களுக்கு வேலைக்குச் செல்கின்றனர். இங்கு வாழை அதிகமாகப் பயிரிடப்படுகிறது. இதுவே இவ்வூரின் மிக முக்கியமான தொழிலாக உள்ளது.

## சிறப்புகள்

தேனி மாவட்ட ஆட்சியர் முகாம் அலுவலகம், மாவட்டக் காவல் கண்காணிப்பாளர் முகாம் அலுவலகம், வட்டாரப் போக்குவரத்து அலுவலகம், மாவட்ட விளையாட்டு அலுவலகம் மற்றும் விளையாட்டுப் பயிற்சிக் கூடங்கள், மைதானம் போன்றவைகளை உள்ளடக்கிய மாவட்ட ஆட்சியர் அலுவலகப் பெருந்திட்ட வளாகம், மாவட்ட ஒருங்கிணைந்த நீதிமன்றங்கள் இந்த ஊராட்சி எல்லைக்குள் அமைந்துள்ளன.

## ஊராட்சி மன்றத் தலைவரின் சிறப்புகள்

வடபுதுப்பட்டி ஊராட்சிமன்றத்தலைவர் திருமதி ரேணுபிரியா பாலமுருகன் அவர்கள் ஊர் மக்களுக்காக தனது சொந்த கிணற்றடி நீரை அளித்துள்ளார். இதனால் ஊர் மக்களுக்கு சுத்தமான குடிநீர் கிடைக்கின்றன. தண்ணீர் பற்றாக்குறை இல்லாத கிராமமாகத் திகழ்கிறது.

## பள்ளிகள் மற்றும் கல்லூரிகள்

இந்த ஊராட்சியின் எல்லைக்குள் கீழ்க்காணும் கல்வி நிறுவனங்கள் அமைக்கப்பட்டுள்ளன.

* முத்தாலம்மன் இந்து உயர்நிலைப்பள்ளி
* அரசு நடுநிலைப்பள்ளி (அம்மாபுரம்)
* நாடார் சரஸ்வதி பொறியியல் கல்லூரி
* நாடார் சரஸ்வதி கலை மற்றும் அறிவியல் கல்லூரி
* உடையப்பா பொறியியல் மற்றும் தொழில்நுட்பக் கல்லூரி
* நாடார் சரஸ்வதி கல்வியியல் கல்லூரி.

## மருத்துவமனைகள்
* அரசு ஆரம்ப சுகாதார நிலையம்
* அரசுக் கால்நடை மருத்துவமனை

## கோயில்கள்
முத்தாலம்மன் கோவில், அழகர் கோவில், விநாயகர் கோவில், சுப்பிரமணியர் கோவில், பெருமாள்கோவில், முனியாண்டி கோவில், சீலைக்காரி அம்மன் கோவில், ஜக்கம்மாள் கோவில், மந்தையம்மன் கோவில், கிருஷ்ணர் கோவில், பட்டாளம்மன் கோவில் உள்ளிட்ட பல கோவில்கள் உள்ளன. அழகர் கோவில் திருவிழா, முத்தாலம்மன் கோவில் திருவிழாக்கள் ஊரின் மிக முக்கியமான திருவிழாக்கள் ஆகும். அனைத்து சாதியினரும் ஒன்று சேர்ந்து ஒற்றுமையுடன் விழாக்களைக் கொண்டாடி மகிழ்வர்.

## மேற்கோள்கள்

பகுப்பு:தேனி மாவட்டத்திலுள்ள கிராமங்கள்
குறம்

**குறம்**  என்பது சிற்றிலக்கிய வகைகளில் ஒன்று. கலம்பகம் என்னும் சிற்றிலக்கியத்தின் உறுப்பாகக் 'குறம்' என்னும் உறுப்பு வருவது பண்டைய முறை. இது நாளடைவில் குறவஞ்சி என்னும் தனிவகைச் சிற்றிலக்கியமாக உருப்பெற்றது. குறவஞ்சி என்னும் சிற்றிலக்கியப் பகுதிகளில் குறி சொல்லும் பகுதியை மட்டும் கூறுவதே குறம். இந்தக் குறம் என்னும் பகுதிக்கு மட்டும் தனியொரு சிற்றிலக்கியமாகத் தோன்றியதே குறம் என்னும் சிற்றிலக்கியம். இந்த வகையில் முதலாவதாகத் தோன்றிய நூல் மீனாட்சியம்மை குறம். இந்தச் சிற்றிலக்கியம் தோன்றிய காலம் 17 ஆம் நூற்றாண்டு.
## அடிக்குறிப்பு

பகுப்பு:சிற்றிலக்கிய வகைகள்
காசித் துண்டி விநாயகர் பதிகம்

**காசித் துண்டி விநாயகர் பதிகம்**  என்னும் நூல் பத்து ஆசிரியப் பாக்களால் ஆனது. இந்த நூல் குமரகுருபரர் இயற்றிய நூல் என்று திரிசிரபுரம் மகாவித்துவான் மீனாட்சிசுந்தரம் பிள்ளை குறிப்பிடுகிறார். இந்தச் சுந்தரம்பிள்ளையின் மாணாக்கர் உ. வே. சாமிநாதையர். இந்தச் சாமிநாதையர் பதிப்பித்த குமரகுருபரர் பிரபந்தங்கள் தொகுப்பில்  இந்த நூல் இடம்பெறவில்லை. இது வடமோழிக் கலப்பு மிக்கது எனக் கா. சு. பிள்ளை குளிப்பிடுகிறார். இது மீனாட்சி சுந்தரம்பிள்ளை முதன்முதலில் பாடிய நூலாக இருத்தல் வேண்டும் என்பது மு. அருணாசலம் கருத்து. 
## அடிக்குறிப்பு

பகுப்பு:உரைநூல் காட்டும் நூல்கள்
கயிலைக் கலம்பகம்

**கயிலைக் கலம்பகம்**  என்னும் நூல் 17-ஆம் நூற்றாண்டில் வாழ்ந்த குமரகுருபரரால் பாடப்பட்டது. கயிலை என்பதுஸ்ரீவைகுண்டம்  என்னும் ஊரின் பகுதியாக விளங்கும் கயிலாசபுரம் என்னும் ஊர்ப்பகுதி. இங்குக் கற்கோயில் ஒன்று உள்ளது. இங்குள்ள இறைவன் பெயர் கயிலாயநாதர். இறைவி பெயர் திரிபுரசுந்தரி. இது குமரகுருபரர் பிறந்த ஊர். குமரகுருபரர் தம் இளமைக் காலத்தில் இதனைப் பாடினார். இந்த நூல் முழுமையாகக் கிடைக்கவில்லை. எட்டுப் பாடல்கள் மட்டுமே கிடைக்கப்பெற்று அச்சிடப்பட்டுள்ளன. இந்தப் பாடல்களின் நடையைப் பார்க்கும்போது இது குமரகுருபரரால் பாடப்பட்டதாகத் தோன்றவில்லை என்பது மு. அருணாசலம் குறிப்பு.

## அடிக்குறிப்புகள்

பகுப்பு:17-ஆம் நூற்றாண்டுத் தமிழ் நூல்கள்
பகுப்பு:முழுமையாகக் கிடைக்காத தமிழ் நூல்கள்
பகுப்பு:கலம்பகங்கள்
வார் (பொறிமுறை)

பொறிமுறையில் **வார்** [ஆங்கிலத்தில் **belt (mechanical)**] என்பது, வளைந்து கொடுக்கும் தன்மையுடைய பொருளினால் செய்யப்பட்ட வளைய வடிவ சாதனமாகும். இயந்திர பாகமான வார், பொதுவாக இரண்டு அல்லது அதற்கு மேற்பட்ட சுழலும் தண்டுகளை பொறிமுறையில் இணைக்கிறது.

வார்கள் பொதுவாக இயக்கத்தின் மூலங்களாகவோ, ஆற்றலை அதிகத் திறனுடன் மாற்றவோ அல்லது ஒப்பு-நகர்விற்காகவோ பயன்படுத்தப்படுகின்றன. இயக்கத்தின் மூலமாக செயல்படுதலுக்கு சுமந்து-செல்லி வாரை (conveyor belt) உதாரணமாகக் கூறலாம். இங்கு வாரானது இரு புள்ளிகளுக்கிடையே சுமைகளை தொடர்ச்சியாகக் கொண்டு செல்கிறது.

## ஆற்றல் செலுத்துகை
தண்டுகளுக்கிடையே ஆற்றலை எடுத்துச் செல்ல எளிய, சிக்கனமான சாதனமாக வார்கள் கருதப்படுகின்றன. குறைவான ஓசையுடன் இலகுவாக ஓடுதல், வாரின் சிறப்பாகும். எனினும் பற்சக்கர மற்றும் சங்கிலி செலுத்துகைகளுடன் ஒப்பிடும்போது, வலு குறைந்த ஒன்றாக வார் இருக்கிறது.      
  

பகுப்பு:இயந்திர பாகங்கள்
இராயப்பனூர்

**இராயப்பனூர்** கள்ளக்குறிச்சி மாவட்டத்தில் உள்ள கிராமமாகும். இந்த ஊர் கள்ளக்குறிச்சி தொகுதியில் அமைந்துள்ளது. மேலும் மேல்நாரியப்பனூர் அஞ்சல், சின்னசேலம் வட்டத்தைச் சேர்ந்தது.

## அருகில் உள்ளவை
வி. கூட்டுரோடு  தேசிய நெடுஞ்சாலை 79 (NH-79)  
மேல்நாரியப்பனூர் ரயில் நிலையம்.

## ஊரில் உள்ள  கோவில்கள்
* ஸ்ரீ கலியபெருமாள் ஆலயம்
* ஸ்ரீ செல்லியம்மன் கோவில் | இராயப்பனூர் செல்லியம்மன் திருத்தேர் திருவிழா
* ஐய்யனார் கோவில்
* மாரியம்மன் கோவில்
* முருகன் கோவில்
* அங்காளம்மன் கோவில்   
*ஸ்ரீ காமாட்சி அம்பிகை சமேத ஸ்ரீ கைலாசநாதர் கோவில் (சிவன் கோவில்)
* பெரியநாயகி அம்மன் கோவில் 

## திருவிழாவின் சிறப்பு
1. ஐந்து ஆண்டுகளுக்கு ஒருமுறை மிக பிரம்மாண்டமான் முறையில் தேர்த் திருவிழா நடைபெறும்.
செல்லியம்மன் தேர், அய்யனார் தேர் மற்றும் மாரியம்மன் தேர் என மூன்று தேர்களும் 
ஒரே நேரத்தில் ஒன்றன்பின் ஒன்றாகப் பக்தர்களால் வடம்  பிடிக்கப்பட்டு வீதியுலா வரும்.  

2. ஸ்ரீ கலியபெருமாள் ஆலயத்தில் பத்து நாட்கள் தொடர்ந்து திருவிழா நடைபெறும்.
இதில் ஒன்பதாவது நாள் சித்திரா பவுர்ணமி தினத்தில் வெகு சிறப்பாக திருத்தேர் வீதி உலா நடைபெறும். குறிப்பாக ஒவ்வொரு வருடமும் சித்திரா பவுர்ணமியன்று தேர் வீதிஉலா நடைபெறும்.
    
3. ஸ்ரீ காமாட்சி அம்பிகை சமேத ஸ்ரீ கைலாசநாதர் கோவிலில்  **மேற்கு வாசல் மேற்கு முகம்** பார்த்து சிவன் காட்சியளிக்கிறார்.

## அருகில் உள்ள கோவில்கள்
*புனித அந்தோனியார் ஆலயம், மேல்நாரியப்பனூர் 
*சிவன் கோவில், தென்பொன்பரப்பி

## பள்ளிகள்
1. ஊராட்சி ஒன்றிய தொடக்கப்பள்ளி, இராயப்பனூர், சின்னசலேல் ஒன்றியம்.

2. மகாகவி மெட்ரிக்குலேசன் பள்ளி,  இராயப்பனூர்.

3. புனித அந்தோனியார் மேல்நிலைப்பள்ளி, மேல்நாரியப்பனூர்.  (அருகில் உள்ள பள்ளி)

## கல்லூரிகள்
1. மகாபாரதி பொறியியல் கல்லூரி, வாசுதேவனூர் (அருகில் உள்ள கல்லூரி)

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
பெப்ரவரிப் புரட்சி

1917இன் **பெப்ரவரிப் புரட்சி** () அவ்வாண்டில் உருசியாவில் நிகழ்ந்த  இரு புரட்சிகளில் முதலாவதாகும். இது  அன்றைய நாளில் தலைநகராக விளங்கிய  பெட்ரோகிராடை ஒட்டி (இன்றைய நாள் சென் பீட்டர்ஸ்பேர்க்), மார்ச்சு மாதத்தில் மகளிர் தினத்தன்று  (யூலியன் நாட்காட்டியில் பெப்ரவரிக் கடைசி) நிகழ்ந்தது. இந்தப் புரட்சி தலைநகரில் அதனைச் சுற்றியப் பகுதிகளில் மட்டுமே ஒருவாரத்திற்கும் குறைவான நாட்களுக்கே நிகழ்ந்தது.  இந்தப் புரட்சியின்போது பெருந்திரளான மக்கள் மறியலும் காவல்துறைக்கும் சிறப்புக் காவல் படையும் உருசியப் பேரரசிற்கு நம்பிக்கையானவர்களாக கடைசிவரை விளங்கிய   ஜென்டார்மெசுக்களுமிடையே துப்பாக்கிச் சண்டையும் நடந்தன.    புரட்சியின் கடைசி நாட்களில் உருசிய படைத்துறையும் புரட்சியாளர்களுடன் இணைந்தனர்.  இந்தப் புரட்சியின் உடனடி நிகழ்வாக  சார் மன்னராக விளங்கிய  நிக்கலாஸ் II தமது மணிமகுடத்தைத் துறந்தார்; இதன்மூலம் உரோமானாவ் ஆட்சி முடிவுக்கு வந்ததுடன் உருசியப் பேரரசும் முடிவுற்றது. சார் மன்னருக்கு மாற்றாக இளவரசர் ஜார்ஜ் இல்வோவ் தலைமையில் இடைக்கால அரசு உருவாக்கப்பட்டது. இந்த இடைக்கால அரசு தாராளவாதிகளும், அரசியல் சீர்திருத்தம் வேண்டிய சோசலிசவாதிகளும் இணைந்து உருவாக்கிய கூட்டணியாகும். இவர்கள் மக்களாட்சி முறையில் தேர்ந்தெடுக்கப்பட்ட ஆட்சித்துறையையும் உருசிய அரசமைப்பு மன்றத்தையும் அமைத்தனர். அதேநேரத்தில் சோசலிசவாதிகள் பெட்ரோகிராடு தொழிலாளர்  பேரவையை உருவாக்கி இடைக்கால அரசுடன் இணைந்து ஆட்சி நடத்தியது;  இது இரட்டை ஆட்சி முறைமை என அழைக்கப்பட்டது.

எந்த தலைவரும் இன்றி முறையானத் திட்டமிடலும் இன்றி இந்தப் புரட்சி கலையத் தொடங்கியது. அக்காலகட்டத்தில் உருசியா பல பொருளியல் மற்றும் சமூக சிக்கல்களை  எதிர்நோக்கி இருந்தது.  இவை   முதல் உலகப் போர் தாக்கங்களால் மேலும் மோசமடைந்தது. உணவுக்காகப் போராடியவர்களும் மறியலில் ஈடுபட்ட தொழிற்சாலை பாட்டாளிகளும் படைத்துறையிலிருந்து வெளியேறிய படைவீரர்களும் ஒன்று சேர்ந்தனர். படைத்துறையிலிருந்து மேலும் பலர் விலக, அரசருக்கு நம்பிக்கையான பாடைவீரர்கள் தொலைவில் உலகப்போரின் கிழக்கு முனையில் ஈடுபட்டிருக்க தலைநகரம் குழப்பத்தில் ஆழ்ந்தது. சார் மன்னரை எளிதில் வீழ்த்த முடிந்தது.

பெப்ரவரிப் புரட்சியை அடுத்து அதே ஆண்டில்  அக்டோபர் புரட்சி உருவானது; இந்தப் புரட்சியில் போல்செவிக்குகள் ஆட்சியைக் கைப்பற்றினர். இவர்கள் உருசியாவில் சமூக அமைப்பில் மாற்றங்களைக் கொண்டு வந்ததுடன் சோவியத் ஒன்றியம் உருவாகவும் வழி வகுத்தனர்.

## மேற்சான்றுகள்

## வெளி இணைப்புகள்
* Leon Trotsky's account 
* Лютнева революція. Жіночий бунт, який знищив Російську імперію (பெப்ரவரி புரட்சி- உருசியப் பேரரசை அழித்த பெண்கள் புரட்சி). Ukrayinska Pravda

பகுப்பு:உருசியப் புரட்சி
பகுப்பு:1917 நிகழ்வுகள்
பகுப்பு:பெண்கள் உரிமைகளுக்கான எதிர்ப்புப் போராட்டங்கள்
சிதம்பர மும்மணிக்கோவை

**சிதம்பர மும்மணிக்கோவை**  என்பது 17 ஆம் நூற்றாண்டில் வாழ்ந்த குமரகுருபரரால் இயற்றப்பட்டது. கோவை என்னும் சிற்றிலக்கிய வகையைச் சேர்ந்தது. மும்மணிக்கோவை நூலுக்கு உரிய இலக்கண முறைப்படி பாடப்பட்டுள்ள நூல் இது. ஆசிரியம், வெண்பா, கட்டளைக் கலித்துறை என்ற முறையில் யாப்பமைதி கொண்ட பாடல்கள் மாறி மாறி வருமாறு 30 பாடல்கள் இதில் அடுக்கப்பட்டுள்ளன. இந்த அடுக்கு அந்தாதியாக உள்ளது. இதன் கருத்துகள் சைவ சித்தாந்தக் கருவூலமாக அமைந்துள்ளன. 
## நூலில் கூறப்பட்டுள்ள செய்திகளில் சில
* இங்குக் கோயில் கொண்டுள்ள கோவிந்தராச்ன் பெருமாளும் இதில் பாடப்பட்டுள்ளார்
* சிதம்பரம் விராடபுருடனின் இதயத் தானம்
* திருநடனக் கோலம் பிரணவ வடிவம்.
* பதஞ்சலி வியாக்கரணத்துக்காக ஆனந்தத் தாண்டவம் நிகழ்கிறதாம்
## வெளி இணைப்புகள்
* சிதம்பர மும்மணிக்கோவை - நூல் மூலம்
## அடிக்குறிப்பு

பகுப்பு:17 ஆம் நூற்றாண்டுத் தமிழ் நூல்கள்
பகுப்பு:மும்மணிக்கோவைகள்
வி-22 ஒஸ்பிரே

**வி-22 ஒஸ்பிரே** அல்லது **பெல் போயிங் வி-22 ஒஸ்பிரே** (*Bell Boeing V-22 Osprey*) என்பது அமெரிக்க பல நடவடிக்கை, இராணுவ, சாய்வுச் சுற்றக வானூர்தி. இது செங்குத்தாகவும் குறுகிய இடத்திலும் வானூர்தியை மேலொழுப்பவும் தரையிறக்கவும் கூடிய திறனைக் கொண்டது. இது மரபுரீதியான நீண்ட தூர செயற்பாடு மற்றும் சுழல்விசை முந்துகை வானூர்தி உயர் வேக இயக்கத்தையும் கொண்டது.

## விபரம் (MV-22B)

## உசாத்துணை
### குறிப்புகள்

## வெளி இணைப்புகள்

* Official Boeing V-22 site
* Official Bell V-22 site 
* V-22 Osprey web 
* V-22 Osprey history on Navy.mil 
* CV-22 fact sheet on USAF site
* V-22 page on GlobalSecurity.org
* V-22 Osprey page on airforce-technology.com
* "The V-22 Osprey", Documentary on the V-22 In Iraq
* "Flight of the Osprey", U.S. Navy video of V-22 operations 
* Cutaway drawing of V-22 prototype

பகுப்பு:சாய்வுச் சுற்றக வானூர்திகள்
வள்ளுவர் உள்ளமும் வாழ்க்கைத் தத்துவங்களும் (நூல்)

**வள்ளுவர் உள்ளமும் வாழ்க்கைத் தத்துவங்களும்** என்னும் ஆய்வு நூலை முனைவர் மு. சதாசிவம் எழுதியுள்ளார். அந்நூல் 2004இல் மணிவாசகர் பதிப்பகத்தால் வெளியிடப்பட்டது.

## நூலின் நோக்கம்
முன்னுரையில் ஆசிரியர் தாம் இந்த நூலை எழுதி வெளியிட்டதன் நோக்கத்தைப் பின்வருமாறு விவரிக்கிறார்:

## நூலின் உள்ளடக்கம்

இந்த நூலில் முன்னுரை தவிர வேறு ஒன்பது அதிகாரங்கள் உள்ளன. அவை கீழ்வருவன:

1. முன்னுரை 
2. வள்ளுவர் உலகம்
3. உள்ளமும் வாழ்க்கையும் 
4. வள்ளுவர் உள்ளம் 
5. வள்ளுவர் வழங்கும் உருவகக் காட்சிகள் 
6. காமத்துப் பாலும் உருவகக் காட்சிகளும் 
7. சமுதாய வாழ்வு 
8. வள்ளுவரின் சமுதாய அமைப்பு 
9. வள்ளுவரின் வாழ்க்கைத் தத்துவங்கள் 
10. வள்ளுவரின் உருவகக் காட்சிகள்: பிற்சேர்க்கை.

## உருவகக்காட்சி என்றால் என்ன?

*வள்ளுவர் வழங்கும் உருவகக்காட்சிகள்* என்னும் அதிகாரத்தில் நூலாசிரியர் உருவகக்காட்சியைத் திருவள்ளுவர் பயன்படுத்தும் முறையைக் கீழ்வருமாறு விரித்துரைக்கின்றார்:

## மேற்கோள்கள்

பகுப்பு:2004 தமிழ் நூல்கள்
பகுப்பு:திருக்குறள்
பகுப்பு:மணிவாசகர் பதிப்பக நூல்கள்
பகுப்பு:திருக்குறள் ஆய்வு நூல்கள்
விஸ்வகர்மா (சாதி)

விஸ்வகர்மா என்ற சமூகத்தைச் சேர்ந்த இம்மக்களை, கருமார், கன்னார், தச்சர், தட்டார் என்றும், மேலும் கம்மாளர், கம்சாலா பத்தர், ஆசாரி, ஆச்சாரியார் என்றும் கூறுவர். சரியாகச் சொல்வதென்றால், ஐந்து விதமான தொழில் செய்பவர்கள் இவர்கள்.

இரும்புத்தொழில் - கொல்லர் ( கிராமத்துக் கருமான்), தங்கநகைத் தொழில் - தட்டடார் (பொற்கொல்லர்), மரவேலை - தச்சர், சிற்பவேலை - சிற்பி, பாத்திரவேலை - கன்னார் என ஐந்தொழில்கள் செய்த ஆதிச் சமூகமாக விஸ்வகர்மாக்கள் குறிப்பிடப்படுகிறார்கள். தொழில் அடிப்படையில்தான் இந்த உட்பிரிவுப் பெயர்கள் வந்தன. மேலும் விஸ்வகர்மா என்றால், விஸ்வம் என்றால் பெரிய; கர்மா என்றால் செயல்; தொழில் அல்லது வினை என்று பொருள். சங்க காலத்தில் இந்த சமூகத்தினர் ஒரு நாளில் எட்டுத் தேர்களைச் செய்துவிடும் திறன் பெற்றவர்களாக இருந்தனர் என்ற செய்தியைப் புறநானூறு பாடல் எண் 87 இல்  ஔவையார் கூறியுள்ளார்.

தமிழ்நாடு சாதிகள் பட்டியலில் பிற்படுத்தப்பட்டோரில் பிரிவு எண் 65, வரிசை எண் 42 ஆகியவற்றில் உள்ளனர். தமிழ்நாட்டில் இவர்கள் தமிழ், தெலுங்கு, மலையாளம் ஆகிய மொழிகளில் பேசக்கூடிய மூன்று பிரிவினர்களாக உள்ளனர். வடநாட்டிலும் விஸ்வகர்மா சமூக மக்கள் உள்ளனர்.

## மேற்கோள்கள்

பகுப்பு:சாதிகள்
திருவள்ளுவரின் சமுதாயச் சீர்திருத்தங்கள் (நூல்)

**திருவள்ளுவரின் சமுதாயச் சீர்திருத்தங்கள்** (தொகுதி - 1) என்ற தலைப்பில் முனைவர் கு. மோகனராசு ஓர் ஆய்வு நூலை 2005இல் மணிவாசகர் பதிப்பகத்தின் வழியாக வெளியிட்டார்

## நூலின் நோக்கம்

இந்நூலின் நோக்கத்தை நூலாசிரியர் பின்வருமாறு விளக்குகிறார்:

## நூலின் உள்ளடக்கம்

திருவள்ளுவர் சமுதாயத்தின் பல்வேறு துறைகளில் சீர்திருத்தம் கொணர விழைந்தார். அத்துறைகளை ஒவ்வொன்றாக இனம் கண்டு அவற்றை நூலாசிரியர் கீழ்வருமாறு வரிசைப்படுத்துகிறார்:

1. காதல் மணம்
2. பாலியல் உணர்வும் கட்டுப்பாடும்
3. ஒருவனுக்கு ஒருத்தி
4. பெண்ணின விழிப்புணர்வு
5. துறவு வாழ்க்கை
6. எல்லார்க்கும் எல்லாம்
7. ஊனமுற்றோர் மறுவாழ்வு
8. மன்னிக்க முடியாத குற்றங்கள்
9. வருணப் பகுப்பும் மாற்றுக் கருத்தும்
10. புராணக் கற்பனையும் புதிய பார்வையும்
11. வன்முறை எதிர்ப்பு

## நூலிலிருந்து ஒரு பகுதி
*வருணப் பகுப்பும் மாற்றுக் கருத்தும்* என்ற தலைப்பில் நூலாசிரியர், திருவள்ளுவர் சமுதாயத்தில் அனைவரும் சமமே என்றும், சாதி இன அடிப்படையில் உயர்வுதாழ்வு கற்பித்தல் தவறு என்றும் எண்பித்து, சீர்திருத்த வழியைக் காட்டுவதைப் பின்வருமாறு விளக்குகின்றார்:

## குறிப்பு


பகுப்பு:திருக்குறள்
பகுப்பு:2005 தமிழ் நூல்கள்
பகுப்பு:மணிவாசகர் பதிப்பக நூல்கள்
சூலை நாட்கள்

**சூலை நாட்கள்** என்பது  1917இல் உருசியாவின் சென் பீட்டர்ஸ்பேர்க்கில், சூலை மூன்றுக்கும் சூலை 7க்கும் இடையே(யூலியன் நாட்காட்டி) (16 சூலை– 20 சூலை, கிரெகொரியின் நாட்காட்டி), உருசிய இடைக்கால அரசை எதிர்த்து தாமாக எழுந்த  போராட்டக்காரர்களுக்கும் படைவீரர்களுக்கும் இடையே நிகழ்ந்த சண்டையைக் குறிப்பிடுகிறது. இந்தப் போராட்டங்களுக்கு போல்செவிக்குகள் தலைமை தாங்கினர்.

அமைதியான முறையில் மறியலில் ஈடுபட்டிருந்தவர்களின் மீது இராணுவம் தனது தாக்குதலை நிகழ்த்தியது. போல்செவிக்குகளுக்கு எதிராக அடக்குமுறைகளைக் கையாண்டது.
போல்செவிக்குகளின் தலைவராக விளங்கிய விளாடிமிர் லெனின் தலைமறைவானார்; மற்றத் தலைவர்கள் கைது செய்யப்பட்டனர். சூலை நாட்களின் இறுதியில் அக்டோபர் புரட்சியின் முந்தைய நாட்களில் போல்செவிக்குகளின் செல்வாக்கில் தற்காலிக இறக்கம் ஏற்பட்டதுடன் வளர்ச்சியும் தடைபட்டது.

## மேலும் அறிய
*
*
*
## மேற்சான்றுகள்

பகுப்பு:உருசியாவின் வரலாறு
பகுப்பு:புரட்சிகள்
மதுரை மீனாட்சியம்மை இரட்டை மணிமாலை

**மதுரை மீனாட்சியம்மை இரட்டை மணிமாலை**   என்னும் நூல் 17 ஆம் நூற்றாண்டில் வாழ்ந்த குமரகுருபரர் இயற்றிய நூல்களில் ஒன்று. தமிழ் மொழியில் தோன்றிய முதல் இரட்டைமணிமாலை காரைக்கால் அம்மையாரால் கி. பி. ஐந்தாம் நூற்றாண்டில் பாடப்பட்டது. அதுமுதல் பற்பல இரட்டைமணிமாலை நூல்கள் தோன்றின. வெண்பா, கட்டளைக் கலித்துறை ஆகிய இருவகைப் பாக்கள் மாறி மாறி அடுத்தடுத்து வரும்படி அந்தாதித் தொடையோடு 20 பாடல்களைக் கொண்டதாய்ப் பாடப்படுவது இரட்டைமணிமாலை. இந்த நூலும் இந்த இலக்கண நெறியில் பாடப்பட்டுள்ளது. மதுரை மீனாட்சியம்மை இந்த நூலின் பாட்டுடைத் தலைவி.
## பாடல் - எடுத்துக்காட்டு
கடம்ப வன வல்லி, செலுவக் கர்ப்பூர வல்லி,
மடந்தை அபிடேக வல்லி - நெடுந்தகையை
ஆட்டுவிப்பாள் ஆடல் இவட்கு ஆடல் வேறு இல்லை எமைப்
பாட்டுவிப்பதும் கேட்பதும் 

நா உண்டு நெஞ்சு உண்டு நற்றமிழ் உண்டு நயந்த சிவ
பா உண்டு இனங்கள் பலவும் உண்டே பங்கில் கொண்டிருந்தோர்
தே உண்டு உவக்கும் கடம்பாடு அவிப் பசுந்தேனின் பைந்தாள்
பூ உண்டு நார் ஒன்று இலையாம் தொடுத்துப் புனைவதற்கே. 

## வெளி இணைப்பு
* தொகுப்பு மதுரை மீனாட்சியம்மை இரட்டை மணிமாலை - நூல் மூலம்

## அடிக்குறிப்பு

பகுப்பு:17 ஆம் நூற்றாண்டுத் தமிழ் நூல்கள்
பகுப்பு:இரட்டைமணிமாலை
தில்லைச் சிவகாமியம்மை இரட்டை மணிமாலை

**தில்லைச் சிவகாமியம்மை இரட்டை மணிமாலை**   என்னும் சிற்றிலக்கியம் 17 ஆம் நூற்றாண்டில் வாழ்ந்த குமரகுருபரர் இயற்றிய நூல்களில் ஒன்று. இரட்டைமணிமாலை என்னும் சிற்றிலக்கிய இலக்கண நெறிக்கு ஏற்ப 20 பாடல்களைக் கொண்ட நூல் இது. சிதம்பரம் நடராசப் பெருமான் கோயிலின் அம்மை பெயர் 'சிவகாமியம்மை'. இவளைப் பாட்டுடைத் தலைவியாகக் கொண்டு பாடப்பட்டுள்ள நூல் இது. 
## பாடல் - எடுத்துக்காட்டு
மறை நாறும் செவ்வாய் மடக்கிள்ளாய் பிள்ளைப்
பிறை நாறும் சீறடி அம் பெதாய் - நறை நாறும்
நாள் கமலம் சூடேம் நறுந் துழாய் தேடேம் நின்
தாள் கமலம் சூடத் தரின். 

## வெளி இணைப்பு
* தில்லைச் சிவகாமியம்மை இரட்டை மணிமாலை - மூலம்

## அடிக்குறிப்பு

பகுப்பு:17 ஆம் நூற்றாண்டுத் தமிழ் நூல்கள்
பகுப்பு:இரட்டைமணிமாலை
யோசேப்பு (யாக்கோபுவின் மகன்)

[thumb|[பாரோவினால் யோசேப்பும் அவருடைய சகோதரரும் வரவேற்கப்படல், நீர்வர்ணம் ஓவியர்: James Tissot (சுமார் கி.பி.1900).]]

**யோசேப்பு** (; ,  ஒலிப்பு: **'; "[[யாவே]] சேர்த்துத் தருவாராக"; , **' ) என்பவர் எபிரேய விவிலியத்திலும் திருக்குர்ஆனிலும் குறிப்பிடப்பட்டுள்ள முக்கிய நபராவார். ஆபிரகாம், ஈசாக்கு மற்றும் யாக்கோபுவின் வழிமரபினர்கள் கானான் நாட்டிலிருந்து வெளியேறி எகிப்தில் குடிபுகும் நிகழ்வு இவர் எகிப்தில் ஆளுநராக இருந்த போது நிகழ்ந்தது. பின்நாட்களின் இஸ்ரயேலர் எகிப்தில் அடிமைப்பட இது வழிவகுத்தது.

விவிலியத்தின் தொடக்க நூலின் படி யாக்கோபுவின் 12 மகன்களில் யோசேப்பு 11ஆம் மகன் ஆவார். ராகேலின் முதல் மகனும் ஆவார். இவரின் தந்தை தன் மற்ற புதல்வரிலும் இவரை அதிகம் அன்பு செய்ததால், அவர்கள் இவரின் மீது பொறாமைப்பட்டு இவரை அடிமையாக விற்றனர். ஆனாலும் இவர் படிப்படியாக எகிப்தில்  பாரோவுக்கு அடுத்த நிலைக்கு உயர்ந்தார். உலகெங்கும் கொடிய பஞ்சம் வந்த போது இவர் எகிப்து நாட்டில் ஆளுநராக இருந்தார். அப்போது எகிப்து நாட்டின் மிகவும் வளமான இராம்சேசு நிலப்பகுதியை இவர் பாரோவின் அனுமதியோடு தன் சகோதரர்களுக்கு உரிமையாகக் கொடுத்து, அங்கு அவர்களைக் குடியேற்றினார்.

## [[குடும்ப மரம்|குடும்ப]] மரம்

## மேற்கோள்கள்


பகுப்பு:யாக்கோபுவின் பிள்ளைகள்
பகுப்பு:பெருந்தந்தையர்கள்
கலித்தளை

**கலித்தளை** என்பது பண்டைய தமிழ்ப் பாடல்களில் ஒன்றான கலிப்பாவில் மிகுதியாகப் பயின்றுவரும் தளை. இது வெண்டளை, ஆசிரியத்தளை, கலித்தளை, வஞ்சித்தளை என்னும் நான்கு வகைத் தளைகளில் ஒன்று. கலித்தளையானது அருவிநீர் கலிப்பது  போல ஓசை துள்ளி நடக்கும். 

## எடுத்துக்காட்டு
;ஏந்திசைத் துள்ளல்

* இந்தப் பாடலில் 'கருவிளங்காய்' என்னும் வாய்பாட்டில் முடியும் வாய்பாட்டுக் காய்ச்சீர் முன் 'நிரை' வந்து தளைந்து நிற்பதால் துள்ளும் ஓசை பெற்றுக் கலித்தளை ஆயிற்று.
* அடியோடு அடி தளையும்போதும் கலித்தளை 
;அகவல் துள்ளல்

* இது வெண்சீர் வெண்டளையும், கலித்தளையும் விரவி வந்தமையான் அகவல் துள்ளலோசை
* அடியோடு அடி புணரும்போது வெண்சீர் வெண்டளை 
## அடிக்குறிப்பு

பகுப்பு:யாப்பிலக்கணம்
கன்பூசியசும் திருவள்ளுவரும் (நூல்)

**கன்பூசியசும் திருவள்ளுவரும்** என்னும் திருக்குறள் ஆய்வு நூலை முனைவர் கு. மோகனராசு 2003இல் மணிவாசகர் பதிப்பகத்தின் வழியாக வெளியிட்டுள்ளார்.

## நூல் எழுந்த வரலாறு

கன்பூசியசையும் திருவள்ளுவரையும் ஒப்பிட்டு ஆய்வு செய்து நூலாக வெளியிட்ட கு. மோகனராசு இந்த நூல் எழுந்த வரலாற்றை "முன்னுரையில்" விரிவாகத் தருகிறார். இந்த ஒப்பாய்வை அவர் 1980இல் தொடங்கினார். 1983இல் சென்னைப் பல்கலைக்கழகத் திருக்குறள் ஆய்வு மையம் சார்பில் நடைபெற்ற திருக்குறள் ஆய்வரங்கில் "கன்பூசியசும்  திருவள்ளுவரும்" என்ற தலைப்பில் நூலாசிரியர் விரிவான ஆய்வுரை ஒன்று வழங்கினார். 
;
*இந்த ஆய்வுரை "திருக்குறள் ஆய்வும் மதிப்பீடும்" என்னும் பெயரில் சென்னைப் பல்கலைக்கழகத் திருக்குறள் ஆய்வு மைய வெளியீடாக வந்த நூலில் ஒரு கட்டுரையாக (78 பக்கங்கள்) வெளிவந்தது. இக்கட்டுரையே சற்று விரிவாக்கம் பெற்று, "கன்பூசியசும் திருவள்ளுவரும்" என்னும் நூலாகத் தற்போது வெளிவருகின்றது* (பக்கங்கள் 7-8).

## நூலின் உள்ளடக்கம்

"நுழைவாயில்" என்னும் அறிமுகப் பகுதியைத் தவிர இந்த நூலில் 8 அதிகாரங்கள் அடங்கியுள்ளன. அவை கீழ்வருமாறு:
### நுழைவாயில்
(கன்பூசியசும் திருவள்ளுவரும்; காலம்; மரபுக் கதையிலோர் ஒற்றுமை; இலக்கியப் பணி; லூன்யூ; லூன்யூவும் திருக்குறளும்)
### 1. கடவுள்
(கடவுள் நம்பிக்கை; கடவுள் ஒருவரா? பலரா; சூழலும் தேவையும்; கல்வியும் கடவுள் கருத்துகளும்; கடவுட் பண்பும் பணியும்; கடவுள் நெறி; வழிபாடும் பயனும்; பிற கருத்தாக்கங்கள்; நிறைவுரை)
### 2. உயர்ந்தோர்
(சூன்ட்சுவும் அந்தணரும்; உயர்ந்தோரும் கல்வியும்; உயர்ந்தோரும் எண்ணங்களும்; உயர்ந்தோரும் சொல்லும்; உயர்ந்தோரும் செயலும்; உயர்ந்தோரும் நட்பும்; உயர்ந்தோரும் சமுதாய உறவும்; உயர்ந்தோரும் அரசியல் தொடர்பும்; நிறைவுரை)
### 3. கல்வி
(முன்னுரை; கல்வியின் நோக்கங்கள்; கற்கும் எல்லை; எல்லோர்க்கும் கல்வி; ஆசிரியர்; மாணவர்; கற்பதற்கு உரியன; கற்பிக்கும் முறைகள்; கற்கும் முறைகள்; கல்வியின் பயன்கள்; நிறைவுரை)
### 4. நட்பு
(வரையறை; நட்பின் அடிப்படை; நட்புக் கொள்ளத் தக்கவர்கள்; பழகுமுறை; நட்புக் கொள்ளத் தகாதவர்கள்; நட்புக் கொள்ளத் தகாதவரிடம் பழகும் முறைகள்; நட்பிலிருந்து விலகல்; நட்பின் பயன்கள்; நிறைவுரை)
### 5. அரசர்
(அரச மரபு; பெயர்ப் பொருண்மை; பண்புகள் உடைமை; அரசரின் பணிகள்; ஆளுந்திறன்; தவறும் தண்டனையும்)
### 6. அமைச்சர்
(சொல்லும் பொருளும்; அமைச்சரும் அரசியலும்; அமைச்சியலும் மகளிரும்; அமைச்சர்க்குரிய தகுதிகள்; வினையாற்றும் திறன்; மன்னரைச் சேர்ந்தொழுகும் முறை)
### 7. உலக ஒருமைப்பாடு
(உணர்வும் சூழலும்; அனைத்துயிரும் ஒன்றே; ஆண் பெண் சமன்மை; மேல் கீழ் உணர்வகற்றல்; ஊனமுற்றோர் மேம்பாடு; நீர் போல் இணைவு)
### 8. நிறைவுரை
(குறிப்புகள்; நூல்/கட்டுரை அடைவு)

## நூலிலிருந்து ஒரு பகுதி

பல தலைப்புகளில் திருவள்ளுவரையும் கன்பூசியசையும் ஒப்பாய்வு செய்தபின் நூலாசிரியர்  "நிறைவுரை" என்னும் கடைசி அதிகாரத்தில் நூலின் ஆய்வு முடிவுகளை இவ்வாறு தொகுத்தளிக்கின்றார்:

## குறிப்பு


பகுப்பு:திருக்குறள்
பகுப்பு:2003 தமிழ் நூல்கள்
பகுப்பு:மணிவாசகர் பதிப்பக நூல்கள்
பகுப்பு:சீன மெய்யியலாளர்கள்
பகுப்பு:திருக்குறள் ஆய்வு நூல்கள்
வெண்டளை

**வெண்டளை** என்பது தமிழ்ப் பாடல்களில் காணப்படும் பண்டைய யாப்பிலக்கணக் குறியீடு. இதன் ஓசை வினாவுக்கு விடை செப்புவது போல அமைந்திருப்பதால் இதனைச் செப்பலோசை எனக் கூறுவர்.   இது வெண்பா யாப்புக்கு உரியது. எனினும் பிற யாப்புப் பாடல்களிலும் பயின்று வரும். இது இயற்சீர் வெண்டளை, வெண்சீர் வெண்டளை என இரண்டு வகைப்படும். 

## வெண்சீர் வெண்டளை
வெண்சீர் என்பது தேமாங்காய், புளிமாங்காய், கூவிளங்காய், கருவிளங்காய் என்னும் வாய்பாடுகளைக் கொண்டு அமையும் காய்சீர்கள். காய்ச்சீர் முன் நேர்-அசை வந்து தளைவது வெண்சீர் வெண்டளை. 

எடுத்துக்காட்டு
:யாதானும் நாடாமால் ஊராமால் என்ஒருவன்
:சாந்துணையும் கல்லாத வாறு. 

## இயற்சீர் வெண்டளை
ஈரசை கொண்டு தேமா, புளிமா, கூவிளம், கருவிளம் என்னும் வாய்பாட்டான் அமையும் சீர்களை 'இயற்சீர்' என்பர். இந்த இயற்சீர்கள் நேர்-அசையில் முடிந்து நிரை-அசை கொண்டோ, நிரை-அசையில் முடிந்து நேர்-அசை கொண்டோ தளையுமாயின் அது இயற்சீர் வெண்டளை எனப்படும்.

;எடுத்துக்காட்டு
:நிறைமொழி மாந்தர் பெருமை நிலத்து
:மறைமொழி காட்டி விடும். 

## அடிக்குறிப்பு

பகுப்பு:யாப்பிலக்கணம்
சாரணபாசுகரன்

**சாரணபாசுகரன்** (1923 ஏப்ரல் 20 – 1986 நவம்பர் 25) (Saaranabashkaran) என்னும் டி. எம். எம். அகமது (T. M. M. Ahamed) கவிஞர்; இதழாளர். லைலா - மசுனு காதல் கதையை யூசுப் - சூலைகா என்னும் பெயரில் படைத்தவர்.

## பிறப்பு
சாரணபாசுகரன் தஞ்சாவூர் மாவட்டத்தில் உள்ள கூத்தாநல்லூரில் 1923 ஆம் ஆண்டு ஏப்ரல் திங்கள் 23 ஆம் நாள் பிறந்தார். 

## கல்வி

## இல்லற வாழ்க்கை

## பணிக்கள வாழ்க்கை
சாரணபாசுகரன் 1945ஆம் ஆண்டில் காரைக்காலில் இருந்து வெளிவந்த பால்யன் என்னும் கிழமை இதழில் துணையாசிரியராகப் பணியாற்றினார்.  பின்னர் மலேயாவின் ஒரு பகுதியான பினாங்கில் இருந்து வெளிவந்த தேசநேசன் என்னும் நாளிதழில் ஆசிரியராகப் பணியாற்றினார்.  1949 ஆம் ஆண்டில் மலேயாவில் இருந்து வெளிவந்த களஞ்சியம் என்னும் நாளிதழில் ஆசிரியராகப் பணியாற்றினார்.  1957அம் ஆண்டில் திருச்சியில் இருந்து வெளிவந்த சன்மார்க்க சங்கு என்னும் திங்களிருமுறை இதழில் ஆசிரியராகப் பணியாற்றினார். 

## எழுத்துப்பணி
டி. எம். எம். அகமது என்னும் தனது இயற்பெயரில் சாரணபாசுகரன் எழுதிய ஜினானா ஜெயந்தி கீதம் என்னும் பாடல் 1936 ஆம் ஆண்டில் இதழொன்றில் வெளிவந்தது.  இவருக்கு சாரணபாசுகரன் என்னும் புனைப்பெயரை 1937 ஆம் ஆண்டில் ந. மு. வேங்கடசாமி நாட்டார் சூட்டினார். அதன் பின்னர் சாரணபாசுகரன், அமரன், ரஹ்மத்,  இப்னு ரஹ்மத்துல்லாஹ் ஆகிய புனைப்பெயர்களில் டி. எம். எம். அகமது தனது படைப்புகளை வெளியிட்டார்.  அவற்றுள் சிலவற்றை பின்வரும் நூல்களாக வெளியிட்டார்: 

1950 ஆம் ஆண்டில் முசுலீம் முரசு என்னும் இதழ் நடத்திய சிறுகதைப் போட்டியில் வென்று முதற்பரிசு பெற்றார்.

## வானொலிப் படைப்புகள்
### கவியரங்கம்
திருச்சி வானொலி நிலையம் லெ. ப. கரு. ராமநாதன் தலைமையில்  வாழ்க்கை வளமுற என்னும் பொதுத் தலைப்பில் நடத்திய கவியரங்கில் உணர்வு என்னும் துணைத்தலைப்பில் சாரணபாசுகரன் கவிதை படித்தார். 

1960 சனவரி 14 ஆம் நாள் திருச்சி வானொலி நிலையம் ஏற்பாடு செய்த பொங்கல் கவியரங்கில் நாடு நகரம் என்னும் தலைப்பில் கவிதை படித்தார். 

1963 சனவரி 13 ஆம் நாள் திருச்சி வானொலி நிலையம், சீனா ஆக்கிரமிப்பை எதிர்த்து, வீறுகொண்ட பாரதம் என்னும் தலைப்பில் ஏற்பாடு செய்த கவியரங்கில் சுவாமி சித்பவானந்தர் தலைமையில் தியாகம் என்னும் துணைத்தலைப்பில் கவிதை படித்தார். 

1968 சனவரி 8 ஆம் நாள் சென்னையில் கூடிய இரண்டாம் உலகத் தமிழ் மாநாட்டில் நடைபெற்ற கவியரங்கில் வணிகன் என்னும் தலைப்பில் கவிதை படித்தார். 

1968 சனவரி 14 ஆம் நாள் திருச்சி வானொலி நிலையம் அன்றைய உள்ளாட்சி அமைச்சர் பாவலர் முத்துச்சாமி தலைமையில் ஏற்பாடு செய்த கவியரங்கில் பால் என்னும் தலைப்பில் கவிதை படித்தார்.

### வானொலி நாடகம்
ஈராக்கிய மன்னர் காரூன் முதலான் எழுவரை நாடகமாந்தர்களாகக் கொண்டு சாரணபாசுகரன் எழுதிய பிரிவை மாற்றிய பிரிவு என்னும் நாடகத்தை 1971  ஏப்ரல் 16 ஆம் நாள் திருச்சி வானொலி நிலையம் நாடகவிழாவை முன்னிட்டு ஒலிபரப்பியது.  

### சொற்பொழிவு
வரம்பு கடந்த வாழ்வில் அன்பு என்னும் தலைப்பில் 1971 அக்டோபர் 13 ஆம் நாளில் திருச்சி வானொலியில் இலக்கிய சொற்பொழிவு ஆற்றினார்.  

## விருதுகள்
திருச்சி ஜமால் முகம்மது கல்லூரில் நடைபெற்ற முதல் இசுலாமிய தமிழிலக்கிய ஆராய்ச்சி மாநாட்டில் சாரணபாசுகரனின் தமிழ்ப்பணி பாராட்டப்பட்டது.

1986 நவம்பர் 25 ஆம் நாளில் சாரணபாசுகரனுக்கு கவிஞர் திலகம் எனும் பட்டம் வழங்கப்பட்டது.

## மறைவு
சாரணபாசுகரன் 1986 நவம்பர் 25ஆம் நாள் மரணம் அடைந்தார்.

பகுப்பு: 1923 பிறப்புகள்
பகுப்பு: 1986 இறப்புகள் 
பகுப்பு: தமிழகக் கவிஞர்கள்
டேலர் ஸ்விஃப்ட்

**டேலர் அலிஷன் ஸ்விஃப்ட்**  ()  என்பவர் அமெரிக்க பாடல்-ஆசிரியர் மற்றும் பாடகி ஆவார். இவர்  முன்னணி இசைக்கலைஞர்களில் ஒருவராக உள்ளார் மற்றும் தனிப்பட்ட வாழ்க்கையைப் பற்றிய பாடல்களை எழுதியுள்ளார்.

## படைப்புகள்
### ஆல்பம்

பகுப்பு:அமெரிக்க பாடகர்கள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்க தொலைக்காட்சி நடிகைகள்
பகுப்பு:கிராமி விருது வென்றவர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
திருக்குறட் சொல்லடைவு (நூல்)

**திருக்குறட் சொல்லடைவு** என்னும் திருக்குறள் ஆய்வு நூலை எழுதியவர் சாமி வேலாயுதம் பிள்ளை என்னும் அறிஞர் ஆவார். 

இந்த நூல் ஐம்பது ஆண்டுகளுக்கு முன்னரே எழுதப்பட்டது. அதை மீண்டும் தமிழுலகிற்கு அறிமுகம் செய்யும் வகையில் சைவசித்தாந்த நூற்பதிப்புக் கழகம் அந்நூலைப் பதித்து, தன் முதல் பதிப்பாக 2002இல் தென்னிந்திய தமிழ்ச் சங்கம் வழியாக வெளியிட்டுள்ளது 

## நூலின் ஆய்வுத் திறன்

இந்நூல் திருக்குறளை ஆழமாகவும் ஆய்வுக் கண்ணோட்டத்திலும் படித்து, உய்த்தறிய விரும்புவோருக்கு ஓர் அரிய கருவூலம் ஆகும். 

## நூலின் "பதிப்புரை" தரும் செய்திகள்

இந்த நூலின் தனித்தன்மையையும் சிறப்பையும் குறித்து, "பதிப்புரை" இவ்வாறு கூறுகிறது:

## ஆசிரியரின் முன்னுரை தரும் விளக்கக் குறிப்புகள்

இந்த நூலின் ஆசிரியர் தம் நூலின் முதல் பதிப்புக்கு, சுமார் ஐம்பது ஆண்டுகளுக்கு முன் எழுதிய "முன்னுரையில்" பல அரிய நுணுக்கங்களை விளக்கியுள்ளார். அம்முன்னுரை கீழ்வருமாறு:

## குறிப்பு


பகுப்பு:திருக்குறள்
பகுப்பு:2002 தமிழ் நூல்கள்
பகுப்பு:தென்னிந்திய தமிழ்ச் சங்க நூல்கள்
பகுப்பு:சைவசித்தாந்த நூற்பதிப்புக் கழக நூல்கள்
ஏ-10 தண்டபோல்ட் 2

**ஏ-10 தண்டபோல்ட் 2** (*Fairchild Republic A-10 Thunderbolt II*) என்பது 1970களில் உருவாக்கப்பட்ட அமெரிக்காவின் தனி இருக்கை, இரட்டைப் பொறி, நேர் சிறகு தாரை வானூர்தி ஆகும். ஐக்கிய அமெரிக்க வான்படை தரையிலுள்ள படையினலுக்கு நெருங்கிய வான் ஆதரவு கொடுக்கவும், கவச வாகனம் மற்றும் பீரங்கி வண்டிகளைத் தாக்கவும், மட்டுப்படுத்தப்பட்ட வான் பாதுகாப்புடன் உள்ள தரை இலக்குளை தாக்கவும் வடிவமைக்கப்பட்டது. இதன் இரண்டாம் நோக்கமாக தரை இலக்குகளைத் தாக்கும் வானூர்திகளுக்கு முன்னோக்கிய வான் கட்டுப்பாடு தரவுகளை வழங்கி செயல்படுகின்றது. தொடர்ச்சியாக மேம்படுத்தப்பட்டு வரும் இதன் சேவை 2040ம் ஆண்டு வரை நீடிக்கப்பட்டுள்ளது.

## விபரங்கள் (ஏ-10ஏ)

## உசாத்துணை
### குறிப்புகள்

### மேற்கோள்கள்

## வெளி இணைப்புகள்

* USAF A-10 fact sheet page
* (1988) TO 1A-10A-1 Flight Manual USAF Series A-10A Aircraft Serno 75-00258 and Subsequent
* Republic A-10A page, A-10 Construction, and Night/Adverse Weather A-10 pages on National Museum of the United States Air Force site
* A-10.org web site
* A-10 web page on GlobalSecurity.org
* A-10 Thunderbolt II in action on youtube.com
* A-10 Thunderbolt II

பகுப்பு:அமெரிக்கப் போர் வானூர்திகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
கோத்தாரிக் கல்விக் குழு

**கோத்தாரிக் கல்வி ஆணையம்** (*Kothari Education Commission*) கல்வி வளர்ச்சியில், அளவையும் தரத்தையும் மேம்படுத்த இந்திய அரசுக்கு ஆலோசனைகள் அளித்திடும் நோக்கத்தோடு 1964ம் ஆண்டு ஜூலை மாதம் பாராளுமன்றத்தில் நிறைவேற்றப்பட்ட தீர்மானம் மூலம் உருவாக்கப்பட்டது. தொடக்கக் கல்வி முதல் பல்கலைக் கழக கல்வி வரை இந்தியக் கல்வியின் அனைத்து நிலைகளிலும் உள்ள அனைத்து பிரச்சனைகளையும் ஆராய்ந்து, அதற்கான உரிய தீர்வுகளை அரசுக்கு பரிந்துரைக்குமாறு இக்குழுவுக்கு உத்தரவிடப்பட்டது.

## கோத்தாரிக் கல்விக் குழு தோற்றம்
இந்திய பாராளுமன்றம் 14 ஜூலை 1964ல் கொண்டுவந்த தீர்மானத்தின் படி, அன்றைய பல்கலைக்கழக மானியக் குழுவின் தலைவராக இருந்த போராசிரியர். டி. எஸ். கோத்தாரி அவர்களின் தலைமையில் இக்குழு அமைக்கப்பட்டது. எனவே இக்குழு கோத்தாரிக் கல்விக் குழு என அழைக்கப்படுகின்றது. 14 உறுப்பினர்கள், 1 செயலர், 1 இணைச் செயலர் மற்றும் 1 தலைவர் என மொத்தம் 17 உறுப்பினர்களைக் கொண்டது இக்குழு. குழுவின் **தலைவர் பேராசிரியர். D.S. கோத்தாரி,** பூனே நகரத்தில் அரசியல், பொருளாதாரக் கழகத்தின் நிதி, நிர்வாகம் மற்றும் திட்டமிடுதல் துறையின் தலைவராக விளங்கிய திரு. J.P. நாயக் செயலராகவும், J.F.மெக்டோகல் (J.F.McDougall) இணைச் செயலராகவும் நியமிக்கப்பட்டனர். பிரிட்டன், ஐக்கிய அமெரிக்க நாடு, பிரான்ஸ், ஜப்பான் மற்றும் சோவியத் யூனியன் ஆகிய நாடுகளின் கல்வியாளர்கள் தலா ஒருவர் வீதம் இக்குழுவில் உறுப்பினர்களாக நியமிக்கப்பட்டனர். மேலும் பல்வேறு நாடுகளைச் சார்ந்த 20 நிபுணர்களின் ஆலோசனைகளும் இக்குழுவுக்கு கிடைத்தது.

## குழு உறுப்பினர்கள்

## குழுவின் அறிக்கை
இக்குழு தனது ஆய்வுகளை தேசத் தந்தை மகாத்மா காந்தியடிகளின் பிறந்த நாளான அக்டோபர் 2, 1964 அன்று தொடங்கியது. குழு சுமார் நூறு நாட்களுக்கும் மேல் நாட்டின் அனைத்து மாநிலங்கள் மற்றும் மத்திய நிர்வாகப் பகுதிகளில் உள்ள பல்கலைக் கழகங்கள், கல்லூரிகள் மற்றும் பள்ளிகளுக்கு பயணம் செய்து ஆசிரியர்கள், கல்வியாளர்கள், நிர்வாகிகள் மற்றும் மாணவர்களுடன் கலந்துரையாடி தகவல்களை திரட்டினர். மேலும், சமூகத்தின் பலதரப்பட்ட சுமார் 9000 மக்களையும் சந்தித்து அவர்களின் கருத்துக்களையும் கேட்டறிந்தனர். சுமார் 2400க்கும் மேற்பட்ட எழுத்துப்பூர்வமான ஆவணங்களையும் இந்தக் குழு ஆய்வு செய்தது. இரண்டாண்டு கால கடின உழைப்புக்கு பின் 29 ஜூலை 1966ல் 700 பக்கங்கள் கொண்ட அறிக்கையை இந்திய அரசிடம் சமர்ப்பித்தது. இந்தக் குழுவின் அறிக்கை 29 ஆகஸ்டு 1966ல் பாராளுமன்றத்தின் அவையில் வைக்கப்பட்டது. இக்குழுவின் அறிக்கை முழுமையாக ஏற்கப்படவில்லை என்றாலும், இதன் பல்வேறு பரிந்துரைகள் சிறப்பானதாக கருதப்பட்டு போற்றப்படுகிறது. இவ்வறிக்கையின் தலைப்பு **கல்வியும் நாட்டின் முன்னேற்றமும்** ஆகும்.

## அறிக்கையின் முக்கியப் பரிந்துரைகள்
* 10+2+3 கல்விமுறை
*14 வயது வரை கட்டாயக் கல்வி
* ஆசிரியர் கல்வி மற்றும் மதிப்பூதியம்
* மொழிகள் கற்றலில் தாய்மொழியுடன் கூடிய மும்மொழிக் கொள்கை
* சமமான கல்வி வாய்ப்பு
* சமூகத் தொண்டுடன் பணி அனுபவம்
* பகுதிநேரக் கல்வி மற்றும் தொலைதூரக் கல்வி
* இடைநிலைக் கல்வியை தொழிற்சார்புடையதாக்குதல்
* பெண்களுக்கான இடைநிலைக் கல்வி
* அறிவியல் அடிப்படையிலும், வகுப்பறைச் செயல்முறையிலும் சீர்திருத்தம்

## மேலும் பார்க்க
* இந்திய ஆணையங்களின் பட்டியல்
* தேசிய கல்விக் கொள்கை
* தேசிய அறிவுசார் ஆணையம்

## மேற்கோள்கள்

பகுப்பு:இந்தியாவில் கல்வி
பகுப்பு:இந்திய ஆணைக்குழுக்கள்
கோபராசு ராமச்சந்திர ராவ்

**கோபராசு ராமச்சந்திர ராவ்** எனும் **கோரா** இறைமறுப்பாளரும் காந்தியவாதியும் ஆவார். இவர் மனைவி சரஸ்வதி கோரா உடன் இணைந்து 1940 ஆம் ஆண்டு இறைமறுப்பாளர் நடுவம் நிறுவினார். இவர் காந்தியுடன் நெருங்கிப் பழகிய நாத்திகவாதிகளில் ஒருவர். இவர் எழுதிய *அன் எதீயிஸ்ட் வித் காந்தி* (An atheist with gandhi) என்ற புத்தகத்தில் இவர் காந்தியுடன் விவாதித்ததைப் பற்றி எழுதியுள்ளார்.

## மேற்கோள்

பகுப்பு:1902 பிறப்புகள்
பகுப்பு:1975 இறப்புகள்
பகுப்பு:இந்திய இறைமறுப்பாளர்கள்
பகுப்பு:சாதிய எதிர்ப்புச் செயற்பாட்டாளர்கள்
பகுப்பு:காந்தியவாதிகள்
பகுப்பு:தெலுங்கு மக்கள்
நரேந்திர தபோல்கர்

**நரேந்திர தபோல்கர்** (ஆங்கிலம்: Narendra Dabholkar; 1 நவம்பர் 1945 - 20 ஆகத்து 2013) ஒர் இந்திய பகுத்தறிவாளர், எழுத்தாளர், சமூக செயற்பாட்டாளர், மருத்துவர் ஆவார்.  இவர் மூடநம்பிக்கைகளுக்கு எதிரான செயற்பாடுகளுக்கான பெரிதும் அறியப்படுகின்றார்.  இவர் 20 ஆகத்து 2013 அன்று சுடப்பட்டு படுகொலை செய்யப்பட்டார்.

## தொடக்க வாழ்க்கை
நரேந்திர தபோல்கர் பத்து சகோதரகளில் கடைசி ஆவார்.  இவர்களில் மூத்தவர் கல்வியாளர், காந்தியவாதி, சமவுடமைவாதி தேவடாரா தபோல்கர் ஆவார்.  இவர் மருத்துவக் கல்வியை மிராசு மருத்துவக் கல்லூரியில் பெற்று மருத்துவரானார்.

## சமூக செயற்பாடுகள்
இவர் மருத்துவராக பத்தாண்டுகள் பணி செய்ந்தார்.  அதன் பின் 1980 களில் இவர் சமூக நீதி தொடர்பாக இயக்கங்களில் பங்கெடுத்தார்.

காலப் போக்கில், இவர் மூட நம்பிக்கைகள் எதிர்க்கும் பணிகளில் செயற்படத் தொடங்கினார்.  1989 இல் இவர் மூடநம்பிக்கைகளை ஒழிப்பதற்கான மகாராட்டிர  செயற்குழு என்ற அமைப்பை நிறுவி,  மூடநம்பிக்கைகளுக்கு எதிரான பல்வேறு செயற்பாடுகளில் ஈடுபட்டார். பல சாமிமார்களையும் தந்திரக் காரர்களை இவர் எதிர்த்தார்.  இவர் புனர்வாழ்வு அமைப்பான Parivartan அமைப்பு உறுப்பினர்களில் ஒருவரும் ஆவார்.  இவர் மாராத்தி கிழமை இதழான Sadhana வின் ஆசிரியரும் ஆவார்.

## படுகொலை
20 ஆகத்து 2013 அன்று, தபோல்கர் தனது காலை நடைப் பயிற்சிக்காக வெளியே சென்று இருந்தார்.  அப்பொழுது அடையாளப்படுத்தப்படாத இருவரால் ஓம்காரேஸவர் கோயில் அருகே சுட்டுக் கொல்லப்பட்டார்.  இவரை நான்கு தடவைகள் மிக அருகாக சுட்டுள்ளார்கள்.  சுட்டவர்கள் அருகே தரித்திருந்த ஈருளியை பயன்படுத்தி தப்பிச் சென்றுள்ளார்கள்.  இரண்டு தோட்டாக்கள் தலையிலும், இரண்டு மார்பிலும் தாக்கி உள்ளன.

## மேற்கோள்கள்


பகுப்பு:இந்திய பகுத்தறிவாளர்கள்
பகுப்பு:இந்தியாவில் படுகொலைகள்
பகுப்பு:ஐயுறவியலாளர்கள்
பகுப்பு:1945 பிறப்புகள்
பகுப்பு:2013 இறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:இந்திய இறைமறுப்பாளர்கள்
பகுப்பு:இந்தியாவில் கருத்து வெளிப்பாட்டுச் சுதந்திரம்
பகுப்பு:சாத்தாரா மாவட்ட நபர்கள்
மாசில்லா குழந்தைகள் படுகொலை

**மாசில்லா குழந்தைகள் படுகொலை** என்பது விவிலியத்தின்படி யூதர்களின் அரசனான முதலாம் ஏரோது, பெத்லகேமில் இருந்த குழந்தைகளை கொன்ற நிகழ்வினைக்குறிக்கும். மத்தேயு நற்செய்தியின் படி ஞானிகள் தன்னை ஏமாற்றியதை ஏரோது கண்டு மிகுந்த சீற்றங் கொண்டான். அவன் அவர்களிடம் கருத்தாய்க் கேட்டறிந்ததற்கேற்பக் காலத்தைக் கணக்கிட்டுப் பெத்லகேமிலும் அதன் சுற்றுப்புறமெங்கும் ஆள்களை அனுப்பி இரண்டு வயதும் அதற்கு உட்பட்டவையுமான எல்லா ஆண் குழந்தைகளையும் கொன்றான். அப்பொழுது ' ராமாவிலே ஒரு குரல் கேட்கிறது; ஒரே புலம்பலும் பேரழுகையுமாய் இருக்கிறது; இராகேல் தன் குழந்தைகளுக்காக அழுது கொண்டிருக்கிறார்; ஆறுதல் பெற அவர் மறுக்கிறார்; ஏனெனில் அவர் குழந்தைகள் அவரோடு இல்லை ' என்று இறைவாக்கினர் எரேமியா உரைத்தது நிறைவேறியது.

கொல்லப்பட்ட குழந்தைகளின் எண்ணிக்கை விவிலியத்தில் குறிப்பிடப்படவில்லை எணினும், அச்சமயத்தில் ஏரோது அரசன் 14 ஆயிரம் சிறுவர்களையும் குழந்தைகளையும் கொன்றான் எனக் கிரேக்க மரபு கூறுகிறது. ஆனால், சிரியா நாட்டினரின் நம்பிக்கையின்படி இவ்வாறு கொல்லப்பட்ட சிறுவர்கள் 64 ஆயிரம் எனவும், மத்தியகால எழுத்தாளர்களின் கூற்றுப்படி இவ்வாறு கொல்லப்பட்ட சிறுவர்கள் ஒரு இலட்சத்து 44 ஆயிரம் எனவும் சொல்லப்படுகின்றது. இருந்தபோதிலும், நவீன எழுத்தாளர்கள் இந்த எண்ணிக்கையைக் குறைத்தே சொல்கின்றனர். பெத்லகேம் ஏறக்குறைய ஆயிரம் பேரைக் கொண்ட சிறிய நகரம், அதனால் அச்சமயத்தில் ஏறக்குறைய இருபது பேர் கொல்லப்பட்டிருக்கலாம் என்கின்றனர்.

கொல்லப்பட்ட இக்குழந்தைகள் கிறித்தவ மறைசாட்சிகளாக ஏற்கப்படுகின்றனர்.

## மேற்கோள்கள்


பகுப்பு:நற்செய்தி நிகழ்வுகள்
பகுப்பு:கிறித்தவ மறைசாட்சிகள்
பகுப்பு:திருமுறை நற்செய்திகளில் வரும் நபர்கள்
பகுப்பு:திசம்பர் சிறப்பு நாட்கள்